Pokok Tualang Daing

Pokok Tualang Daing, juga dipanggil Pokok Kedang Belum (bahasa Inggeris: Purple Millettia), ialah satu spesies tumbuhan dalam famili Fabaceae yang berasal dari Myanmar, Thailand, bahagian utara Semenanjung Malaysia, dan Singapura. Nama botaninya Millettia atropurpurea.</small> INDEX TO SCIENTIFIC NAMES of Tropical Tree Species along with their Vernacular Names Sinonim Callerya atropurpurea.

Pokok Tualang Daing biasa tumbuh di hutan tanah pamah dan hidup biak dalam tanah yang tidak subur. Oleh itu, pokok ini sering dipergunakan untuk menghiasi tepi jalan raya. Kayunya digunakan untuk pembinaan sederhana, perabot, hiasan dalaman, lantai, dan sesekat, serta untuk membuat kotak, dan pak.

Ciri-ciri fizikal
Pokok Tualang Daing tumbuh sehingga 30 meter (98 kaki) tingginya, dengan akar-akar banir yang ketara. Ciri-ciri fizikalnya yang lain adalah seperti berikut:
 Kulit kayu: Berwarna dari kelabu-merah jambu hingga perang kemerah-merahan, sedangkan dahan-dahannya berwarna putih atau kelabu keperak-perakan.
 Daun: Dibahagikan kepada 7-9 daun kecil.
 Bunga: Tumbuh dalam rumpun kon yang tegak dan berwarna merah tua.
 Buah: Merupakan lenggai yang tebal, leper, dan berwarna perang. Lenggai itu terbelah ketika jatuh ke atas tanah. Setiap lenggai mengandungi 1-4 biji.

Lihat juga
 Senarai pokok

Rujukan


Pautan luar
 Laman web Greenergy

Tualang Daing